ระเบียบสำนักงานกลางชั่งตวงวัดระเบียบสำนักงานกลางชั่งตวงวัดว่าด้วยหลักเกณฑ์วิธีการ และเงื่อนไข การตรวจสอบและให้คำรับรองเครื่องวัดความยาวของผู้รับใบอนุญาตเป็นผู้ตรวจสอบและให้คำรับรองเครื่องวัดความยาวพ.ศ.๒๕๕๐ เพื่อให้ผู้รับใบอนุญาตเป็นผู้ตรวจสอบและให้คำรับรองเครื่องวัดความยาวสามารถตรวจสอบและให้คำรับรองเครื่องวัดความยาวได้อย่างเหมาะสมและมีระบบอาศัยอำนาจตามความในมาตรา ๖ (๕) และมาตรา ๔๒ แห่งพระราชบัญญัติมาตราชั่งตวงวัดพ.ศ. ๒๕๔๒ อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ และมาตรา ๔๓ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย อธิบดีกรมการค้าภายใน จึงออกระเบียบไว้ดังต่อไปนี้ข้อ ๑ระเบียบนี้เรียกว่า ระเบียบสำนักงานกลางชั่งตวงวัดว่าด้วยหลักเกณฑ์ วิธีการและเงื่อนไขการตรวจสอบและให้คำรับรองเครื่องวัดความยาวของผู้รับใบอนุญาตเป็นผู้ตรวจสอบและให้คำรับรองเครื่องวัดความยาวพ.ศ. ๒๕๕๐ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ในระเบียบนี้เครื่องวัดความยาว หมายความว่าเครื่องวัดความยาวชนิดสายแถบโลหะม้วนกลับอัตโนมัติเครื่องวัดความยาวชนิดบรรทัดตรง เครื่องวัดความยาวชนิดสายแถบที่ทำด้วยใยแก้วสังเคราะห์และเครื่องวัดความยาวชนิดสายแถบโลหะข้อ ๔ให้อธิบดีกรมการค้าภายในเป็นผู้รักษาการตามระเบียบนี้หมวด๑การตรวจสอบลักษณะเครื่องวัดความยาวขั้นหมายมาตราและช่องขั้นหมายมาตรา ข้อ ๕การตรวจสอบลักษณะเครื่องวัดความยาวให้ตรวจสอบเกี่ยวกับเครื่องหมายเฉพาะตัวชื่อหรือเครื่องหมายการค้า รุ่น เลขลำดับประจำเครื่อง พิกัดกำลัง ขั้นหมายมาตราช่องขั้นหมายมาตราขั้นหมายมาตราเผื่อทุกเครื่อง หากไม่ครบถ้วนห้ามมิให้ดำเนินการตรวจสอบในขั้นตอนต่อไปกรณีที่เครื่องวัดความยาวแสดงทั้งมาตราเมตริกและมาตราวัดหน่วยอื่นต้องมีข้อความใช้วัดซื้อขายเฉพาะมาตราเมตริกเท่านั้นข้อ ๖การตรวจสอบลักษณะขั้นหมายมาตราและช่องขั้นหมายมาตราของเครื่องวัดความยาวให้ใช้วิธีการสุ่มตัวอย่างดังนี้(๑) เครื่องวัดความยาวชนิดสายแถบที่ทำด้วยใยแก้วสังเคราะห์ให้สุ่มตัวอย่างมาตรวจสอบจำนวน ๕ เครื่องของจำนวน ๑๐,๐๐๐ เครื่องของทุกๆพิกัดกำลังรวมกัน หากการตรวจสอบเครื่องวัดความยาวชนิดดังกล่าวไม่ครบจำนวน ๑๐,๐๐๐เครื่อง ให้ถือว่าเป็น ๑๐,๐๐๐ เครื่อง(๒) เครื่องวัดความยาวชนิดสายแถบโลหะม้วนกลับอัตโนมัติหรือเครื่องวัดความยาวชนิดบรรทัดตรงหรือเครื่องวัดความยาวชนิดสายแถบโลหะให้สุ่มตัวอย่างมาตรวจสอบจำนวน ๕ เครื่องของจำนวน ๑๐,๐๐๐ เครื่องของแต่ละพิกัดกำลังของแต่ละชนิด หากการตรวจสอบเครื่องวัดความยาวชนิดดังกล่าวแต่ละพิกัดกำลังไม่ครบจำนวน๑๐,๐๐๐ เครื่อง ให้ถือว่าเป็น ๑๐,๐๐๐ เครื่องข้อ ๗การตรวจสอบความกว้างของขั้นหมายมาตราให้ตรวจสอบเครื่องวัดความยาวที่ได้จากการสุ่มตัวอย่างตามข้อ ๖ (๑) หรือข้อ ๖ (๒) แล้วแต่กรณี โดยวัดความกว้างของขั้นหมายมาตรา ที่ตำแหน่งใดตำแหน่งหนึ่งความกว้างของขั้นหมายมาตราต้องไม่กว้างกว่ากึ่งหนึ่งของช่องขั้นหมายมาตราเล็กสุด และไม่เกิน๐.๗๕ มิลลิเมตร ถ้าช่องขั้นหมายมาตรากว้างมากกว่า ๒ เซนติเมตร ความกว้างของขั้นหมายมาตราต้องไม่มากกว่า ๒ มิลลิเมตรให้ถือว่าผ่านการตรวจสอบการตรวจสอบความกว้างของขั้นหมายมาตราตามวรรคหนึ่งหากเครื่องวัดความยาวเครื่องใดเครื่องหนึ่งไม่ผ่านการตรวจสอบให้ทำการตรวจสอบความกว้างของขั้นหมายมาตราของเครื่องวัดความยาวทุกเครื่องตามข้อ๖ข้อ ๘การตรวจสอบความกว้างของช่องขั้นหมายมาตราให้ตรวจสอบเครื่องวัดความยาวที่ได้จากการสุ่มตัวอย่างตามข้อ ๖ (๑) หรือข้อ ๖ (๒) แล้วแต่กรณี โดยวัดความกว้างของช่องขั้นหมายมาตราที่ตำแหน่งใดตำแหน่งหนึ่งให้กระทำโดยวิธีใดวิธีหนึ่งดังนี้(๑) วัดความกว้างระหว่างขอบด้านขวาของขั้นหมายมาตราที่อยู่ติดกันหรือ(๒) วัดความกว้างระหว่างกึ่งกลางขั้นหมายมาตราที่อยู่ติดกันหรือ(๓) วัดความกว้างระหว่างขอบด้านซ้ายของขั้นหมายมาตราที่อยู่ติดกันการตรวจสอบความกว้างของช่องขั้นหมายมาตราตามวรรคหนึ่งความกว้างของช่องขั้นหมายมาตราที่วัดได้ต้องมีความกว้างไม่เกินอัตราเผื่อเหลือเผื่อขาดตามที่กำหนดดังต่อไปนี้ให้ถือว่าผ่านการตรวจสอบ(๑) อัตราเผื่อเหลือเผื่อขาดของช่องขั้นหมายมาตราสำหรับเครื่องวัดความยาวชนิดสายแถบโลหะม้วนกลับอัตโนมัติเครื่องวัดความยาวชนิดบรรทัดตรง เครื่องวัดความยาวชนิดสายแถบโลหะให้มีทั้งฝ่ายมากและฝ่ายน้อยตามตารางดังต่อไปนี้ช่องขั้นหมายมาตราอัตราเผื่อเหลือเผื่อขาดไม่เกิน ๑ มิลลิเมตร๐.๒ มิลลิเมตรมากกว่า ๑ มิลลิเมตร แต่ไม่เกิน ๑ เซนติเมตร๐.๔ มิลลิเมตรมากกว่า ๑ เซนติเมตร๐.๕ มิลลิเมตร(๒) อัตราเผื่อเหลือเผื่อขาดของช่องขั้นหมายมาตราสำหรับเครื่องวัดความยาวชนิดสายแถบที่ทำด้วยใยแก้วสังเคราะห์ให้มีทั้งฝ่ายมากและฝ่ายน้อยตามตารางดังต่อไปนี้ช่องขั้นหมายมาตราอัตราเผื่อเหลือเผื่อขาดไม่เกิน ๑ มิลลิเมตร๐.๓ มิลลิเมตรมากกว่า ๑ มิลลิเมตร แต่ไม่เกิน ๑ เซนติเมตร๐.๖ มิลลิเมตรมากกว่า ๑ เซนติเมตร๑.๐ มิลลิเมตรหากเครื่องวัดความยาวเครื่องใดเครื่องหนึ่งไม่ผ่านการตรวจสอบให้ทำการตรวจสอบความกว้างของช่องขั้นหมายมาตราของเครื่องวัดความยาวทุกเครื่องตามข้อ๖ข้อ ๙การตรวจสอบความกว้างของช่องขั้นหมายมาตราสองช่องที่อยู่ติดกันให้ตรวจสอบเครื่องวัดความยาวที่ได้จากการสุ่มตัวอย่างตามข้อ ๖ (๑) หรือข้อ ๖ (๒) แล้วแต่กรณี โดยวัดความกว้างของช่องขั้นหมายมาตราสองช่องที่อยู่ติดกันที่ตำแหน่งใดตำแหน่งหนึ่งให้กระทำโดยวิธีใดวิธีหนึ่งดังนี้(๑) วัดความกว้างระหว่างขอบด้านขวาของขั้นหมายมาตราที่อยู่ติดกันจำนวนสองช่องขั้นหมายมาตราที่อยู่ติดกันหรือ(๒) วัดความกว้างระหว่างกึ่งกลางขั้นหมายมาตราของขั้นหมายมาตราที่อยู่ติดกันจำนวนสองช่องขั้นหมายมาตราที่อยู่ติดกันหรือ(๓) วัดความกว้างระหว่างขอบด้านซ้ายของขั้นหมายมาตราที่อยู่ติดกันจำนวนสองช่องขั้นหมายมาตราที่อยู่ติดกันการตรวจสอบความกว้างของช่องขั้นหมายมาตราสองช่องที่อยู่ติดกันตามวรรคหนึ่งความกว้างของช่องขั้นหมายมาตราสองช่องที่อยู่ติดกันที่วัดได้ ต้องมีความกว้างแตกต่างกันไม่เกินอัตราเผื่อเหลือเผื่อขาดตามที่กำหนดดังต่อไปนี้ให้ถือว่าผ่านการตรวจสอบ(๑) อัตราเผื่อเหลือเผื่อขาดของช่องขั้นหมายมาตราสองช่องที่อยู่ติดกันสำหรับเครื่องวัดความยาวชนิดสายแถบโลหะม้วนกลับอัตโนมัติเครื่องวัดความยาวชนิดบรรทัดตรง เครื่องวัดความยาวชนิดสายแถบโลหะให้มีทั้งฝ่ายมากและฝ่ายน้อยตามข้อ๘ วรรคสอง (๑)(๒) อัตราเผื่อเหลือเผื่อขาดของช่องขั้นหมายมาตราสองช่องที่อยู่ติดกันสำหรับเครื่องวัดความยาวชนิดสายแถบที่ทำด้วยใยแก้วสังเคราะห์ให้มีทั้งฝ่ายมากและฝ่ายน้อยตามข้อ๘ วรรคสอง (๒)หากเครื่องวัดความยาวเครื่องใดเครื่องหนึ่งไม่ผ่านการตรวจสอบให้ทำการตรวจสอบความกว้างของช่องขั้นหมายมาตราสองช่องที่อยู่ติดกันของเครื่องวัดความยาวทุกเครื่องตามข้อ๖ข้อ ๑๐การตรวจสอบความกว้างของช่องขั้นหมายมาตราตามข้อ๘ และข้อ ๙ ให้ตรวจสอบทุกระยะความยาวของเครื่องวัดความยาว ดังต่อไปนี้(๑) ระยะระหว่าง ๐ ถึง ๕๐ เซนติเมตร(๒) ระยะระหว่าง ๕๐ เซนติเมตร ถึง ๑๐๐ เซนติเมตร(๓) ระยะระหว่าง ๕๐ เซนติเมตร ก่อนถึงกึ่งหนึ่งของพิกัดกำลัง(๔) ระยะระหว่าง ๕๐ เซนติเมตร ก่อนถึงพิกัดกำลังหมวด๒การตรวจสอบความเที่ยงของเครื่องวัดความยาว ข้อ ๑๑การตรวจสอบระยะระหว่างขั้นหมายมาตราสองขั้นหมายมาตราที่ไม่ติดกันและระหว่างขั้นหมายมาตราศูนย์ถึงขั้นหมายมาตราสูงสุด ให้ใช้วิธีการสุ่มตัวอย่างตามข้อ๖ โดยอนุโลมการตรวจสอบเครื่องวัดความยาวที่ได้จากการสุ่มตัวอย่างในวรรคหนึ่งให้วัดระยะของเครื่องวัดความยาวจากขั้นหมายมาตราศูนย์ถึงตำแหน่งร้อยละ ๓๐ ของพิกัดกำลังจากขั้นหมายมาตราศูนย์ถึงตำแหน่งร้อยละ ๗๐ ของพิกัดกำลัง และจากขั้นหมายมาตราศูนย์ถึงตำแหน่งพิกัดกำลังในกรณีที่ระยะที่ได้ไม่เป็นเลขจำนวนเต็มให้ปัดขึ้นเป็นค่าของเลขจำนวนเต็มของหน่วยเมตรความเที่ยงของเครื่องวัดความยาวที่ตรวจสอบเมื่อเทียบกับแบบมาตราความคลาดเคลื่อนต้องไม่เกินอัตราเผื่อเหลือเผื่อขาดที่กำหนดดังต่อไปนี้ให้ถือว่าผ่านการตรวจสอบ(๑) อัตราเผื่อเหลือเผื่อขาดของการตรวจสอบระยะระหว่างขั้นหมายมาตราสองขั้นหมายมาตราที่ไม่ติดกันและระหว่างขั้นหมายมาตราศูนย์ถึงขั้นหมายมาตราสูงสุด สำหรับเครื่องวัดความยาวชนิดสายแถบโลหะม้วนกลับอัตโนมัติเครื่องวัดความยาวชนิดบรรทัดตรง เครื่องวัด ความยาวชนิดสายแถบโลหะให้มีทั้งฝ่ายมากและฝ่ายน้อยได้ไม่เกินกว่าค่าที่ได้จากการคำนวณตามสูตร ๐.๓ + ๐.๒ L มิลลิเมตร เมื่อ Lเท่ากับค่าความยาวระหว่างขั้นหมายมาตรา โดยมีค่าเป็นเลขจำนวนเต็มของหน่วยเมตรในกรณีที่ไม่เป็นเลขจำนวนเต็มให้ปัดขึ้นเป็นค่าของเลขจำนวนเต็ม(๒) อัตราเผื่อเหลือเผื่อขาดของการตรวจสอบระยะระหว่างขั้นหมายมาตราสองขั้นหมายมาตราที่ไม่ติดกันและระหว่างขั้นหมายมาตราศูนย์ถึงขั้นหมายมาตราสูงสุด สำหรับเครื่องวัดความยาวชนิดสายแถบที่ทำด้วยใยแก้วสังเคราะห์ให้มีทั้งฝ่ายมากและฝ่ายน้อยได้ไม่เกินค่าที่ได้จากการคำนวณตามสูตร๐.๖ + ๐.๔ L มิลลิเมตร เมื่อ Lเท่ากับค่าความยาวระหว่างขั้นหมายมาตรา โดยมีค่าเป็นเลขจำนวนเต็มของหน่วยเมตร ในกรณีที่ไม่เป็นเลขจำนวนเต็มให้ปัดขึ้นเป็นค่าของเลขจำนวนเต็มหากเครื่องวัดความยาวเครื่องใดเครื่องหนึ่งไม่ผ่านการตรวจสอบให้ทำการตรวจสอบระยะระหว่างขั้นหมายมาตราสองขั้นหมายมาตราที่ไม่ติดกันและระหว่างขั้นหมายมาตราศูนย์ถึงขั้นหมายมาตราสูงสุดของเครื่องวัดความยาวทุกเครื่องข้อ ๑๒การตรวจสอบระยะระหว่างขั้นหมายมาตราศูนย์ถึงขั้นหมายมาตราสูงสุดให้ทำการตรวจสอบเครื่องวัดความยาวทุกเครื่อง โดยวัดระยะระหว่างขั้นหมายมาตราศูนย์ถึงขั้นหมายมาตราสูงสุดความเที่ยงของเครื่องวัดความยาวที่ตรวจสอบได้เมื่อเทียบกับแบบมาตราความคลาดเคลื่อนต้องไม่เกินอัตราเผื่อเหลือเผื่อขาดตามข้อ๑๑ วรรคสาม (๑) หรือข้อ ๑๑ วรรคสาม (๒) ให้ถือว่าผ่านการตรวจสอบหมวด๓การให้คำรับรอง ข้อ ๑๓ให้ประทับเครื่องหมายคำรับรองลงบนเครื่องวัดความยาวที่ผ่านการตรวจสอบลักษณะเครื่องวัดความยาวขั้นหมายมาตรา และช่องขั้นหมายมาตราตามหมวด ๑ และการตรวจสอบความเที่ยงของเครื่องวัดความยาวตามหมวด๒ โดยประทับเครื่องหมายคำรับรองไว้ที่ตำแหน่งขอบเริ่มศูนย์ของเครื่องวัดความยาว และออกหนังสือสำคัญแสดงการให้คำรับรองประจำเครื่องชั่งตวงวัดกรณีที่ใช้หนังสือสำคัญแสดงการให้คำรับรองประจำเครื่องชั่งตวงวัดแบบชว. ๑๐๘ ให้เรียงเลขลำดับจากน้อยไปมาก เช่นเดียวกับเลขลำดับประจำเครื่องชั่งตวงวัดข้อ ๑๔เครื่องวัดความยาวเครื่องใดที่ไม่ผ่านการตรวจสอบให้ทำลายมิให้ใช้ได้อีกต่อไปแล้วแจ้งสำนักงานกลางหรือสำนักงานสาขาทราบข้อ ๑๕ให้รายงานผลการตรวจสอบและให้คำรับรองเครื่องวัดความยาวตามแบบชว. ตร. ๐๐๖ ท้ายระเบียบนี้ แล้วแจ้งสำนักงานกลางหรือสำนักงานสาขา พร้อมกับรายงานผลการปฏิบัติงานของผู้รับใบอนุญาตเป็นผู้ตรวจสอบและให้คำรับรองเครื่องชั่งตวงวัดตามระเบียบสำนักงานกลางชั่งตวงวัดว่าด้วยการรายงานผลการปฏิบัติงานของผู้รับใบอนุญาตเป็นผู้ตรวจสอบและให้คำรับรองเครื่องชั่งตวงวัดพ.ศ. ๒๕๔๙ ลงวันที่ ๒๗ มกราคม พ.ศ. ๒๕๔๙ประกาศณ วันที่ ๑๔ กันยายน พ.ศ. ๒๕๕๐ศิริพลยอดเมืองเจริญอธิบดีกรมการค้าภายใน[เอกสารแนบท้าย]๑.รายงานผลการตรวจสอบและให้คำรับรองเครื่องวัดความยาว (ชว.ตร. ๐๐๖)(ดูข้อมูลจากภาพกฎหมาย)วัชศักดิ์/ผู้จัดทำ๙ตุลาคม ๒๕๕๐[๑]ราชกิจจานุเบกษา เล่ม ๑๒๔/ตอนพิเศษ ๑๔๕ ง/หน้า ๑/๒๘ กันยายน ๒๕๕๐